ವಿಡಿಯೋ: ಮೆಡಿಕಲ್ ಶಾಪಲ್ಲಿ ನಗದು ಸಿಗದೆ ಪರ್ಫ್ಯೂಮ್ ಬಾಟಲಿ ಕದ್ದೊಯ್ದ ಖದೀಮರು

ತುಮಕೂರು: ನಗರದ ಎಂಜಿ ರಸ್ತೆಯಲ್ಲಿರುವ ಶ್ರೀನಿವಾಸ್ ಮೆಡ್ ಪ್ಲಸ್ ಅಂಗಡಿಯಲ್ಲಿ ತಡರಾತ್ರಿ ಕಳ್ಳತನವಾಗಿದೆ. ಈ ಹೈಫೈ ಕಳ್ಳರ ಕರಾಮತ್ತು ಸಿಸಿಟಿವಿಯಲ್ಲಿ ಸೆರೆಯಾಗಿದೆ.

ಇಬ್ಬರು ಕಳ್ಳರು ಶೆಟ್ಟರ್ ಮೀಟಿ ಒಳನುಗ್ಗುತ್ತಾರೆ. ಇದರಲ್ಲಿ ಓರ್ವ ಮುಖಕ್ಕೆ ಮಾಸ್ಕ್ ಹಾಗೂ ತಲೆಗೆ ಕ್ಯಾಪ್ ಧರಿಸಿಕೊಂಡು ಗುರುತು ಸಿಗದಂತೆ ಬಂದು ಕಳ್ಳತನ ಮಾಡಿದ್ದಾನೆ. ಕೆಲ ಹೊತ್ತು ಅಂಗಡಿಯಲ್ಲಿ ಹುಡುಕಾಡಿದ್ರೂ ಕಳ್ಳರಿಗೆ ಏನೂ ಸಿಕ್ಕಿಲ್ಲ.

ಮೆಡಿಕಲ್ ಶಾಪಲ್ಲಿ ನಗದು ಇಲ್ಲದಿದ್ದರಿಂದ ಕೇವಲ ಮೂರು ಪರ್ಫ್ಯೂಮ್ ಬಾಟಲಿ ಕದ್ದೊಯ್ದಿದಾರೆ. ಕಳ್ಳತನದ ಸಂಪೂರ್ಣ ದೃಶ್ಯ ಸಿಸಿಟಿವಿಯಲ್ಲಿ ಸೆರೆಯಾಗಿದ್ದು, ಇದೀಗ ಪಬ್ಲಿಕ್ ಟಿವಿಗೆ ಲಭಿಸಿದೆ. ಈ ಸಂಬಂಧ ನಗರ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.

https://www.youtube.com/watch?v=jM05ymKnj1Q&feature=youtu.be